Ministru kabineta noteikumu projekta **„Grozījumi Ministru kabineta 2015. gada 7. aprīļa noteikumos Nr. 171** „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.-2020.gada plānošanas periodā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5.panta ceturto un septīto daļu un 2015.gada 13. februāra Eiropas Komisija (EK) lēmumu C(2015)839 „Par Latvijas Lauku attīstības programmas 2014.-2020. gadam apstiprināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd valsts un Eiropas Savienības atbalsta piešķiršanas kārtību lauku attīstībai – vides, klimata un lauku ainavas uzlabošanas pasākumiem nosaka Ministru kabineta 2015. gada 7. aprīļa noteikumos Nr. 171 „**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.-2020.gada plānošanas periodā**” (turpmāk – Ministru kabineta noteikumi Nr.171). Noteikumu projektā paredzēts, ka Latvijā tiks piemērotas šādas lauku attīstības platībatkarīgo atbalstu maksājumu pasākumi un to aktivitātes:1. „Agrovide un klimats”, kas ietver šādas aktivitātes:1.1. „Bioloģiskās daudzveidības uzturēšana zālājos” (10.1.1.- pasākuma kods);1.2. „Vidi saudzējošu metožu pielietošana dārzkopībā” (10.1.2. - pasākuma kods);1.3. „Rugāju lauks ziemas periodā” (10.1.3. - pasākuma kods);2. „Bioloģiskā lauksaimniecība”, kas ietver šādas aktivitātes: 2.1. „Maksājums, lai pārietu uz bioloģiskās lauksaimniecības praksi un metodēm” (11.1. - pasākuma kods);2.2. „Maksājums, lai saglabātu bioloģiskās lauksaimniecības praksi un metodes” (11.2. - pasākuma kods).3. „Natura 2000 un Ūdens pamatdirektīvas maksājumi” aktivitātei „Kompensācijas maksājums par Natura 2000 meža teritorijām” (12.2. - pasākuma kods);4. „Maksājumi apgabaliem, kuros ir dabas vai citi specifiski ierobežojumi”, kas ietver šādas aktivitātes:4.1. „Kompensācijas maksājums par citiem apgabaliem, kuros ir ievērojami dabas ierobežojumi” (13.2. - pasākuma kods);4.2. „Kompensācijas maksājums par citiem apgabaliem, kurus ietekmē specifiski ierobežojumi” (13.3. - pasākuma kods).Ievērojot minēto, š.g. 22.aprīlī ir uzsākta aktivitāšu administrēšana, kuras **gaitā konstatētas tehniskas neprecizitātes. Tāpat konstatēta nepieciešamība iekļaut normatīvajā aktā atsevišķus atbalsta piešķiršanas precizējošus nosacījumus. Konstatētie tūkumi jānovērš visdrīzākajā laikā, jo līdz š.g. 22.maijam tupinās iesniegumu pieņemšana no atbalstu pretendentiem.** Pēcāk, līdz š.g. 15.jūnijam, pretendenti ir tiesīgi veikt iesniegumu precizējums, veicot korekcijas, atbilstoši spēkā esošajām atbalsta piešķiršanas prasībām.Noteikumu projektā ir paredzēts tehniski precizēt atsevišķus noteikumu punktus, kas nosaka atbalsta piešķiršanu pasākumiem „Bioloģiskā lauksaimniecība”, Natura 2000 un Ūdens pamatdirektīvas maksājumi” un „Maksājumi apgabaliem, kuros ir dabas vai citi specifiski ierobežojumi”.Piemēram, pasākumā „Bioloģiskā lauksaimniecība” tiek precizēta punkta redakcija, kas skaidro kā notiek bioloģiski sertificētu bišu saimju skaita noteikšana saimniecībā laika posmā no kārtējā gada 15.maija līdz 15.septembrim, - to iestādes rēķina kā vidējo rādītāju 124 dienu periodā, kas nozīmē, ka saimju skaits periodā var būt mainīgs, bet vidējam rādītājam ir jāsasniedz vismaz minimālais slieksnis (20 saimes). Tāpat, atbalsta administrēšanas procesa precizēšanas nolūkā, nepieciešams svītrot 68. punkta ievaddaļā vārdus „un atrodas dažādās administratīvajās teritorijās, kurām saskaņā ar šo noteikumu [7. pielikumu](http://likumi.lv/ta/id/273532-noteikumi-par-valsts-un-eiropas-savienibas-atbalsta-pieskirsanu-administresanu-un-uzraudzibu-vides-klimata-un-lauku-ainavas#piel7) noteikta atšķirīga apvidus kategorija”, jo, saskaņā ar 2015.gada 13. februāra Eiropas Komisija (EK) lēmumu C(2015)839 „Par Latvijas Lauku attīstības programmas 2014.-2020. gadam apstiprināšanu”, neatkarīgi no saimniecības atrašanās vietas, ja uz atbalstu „Maksājumi apgabaliem, kuros ir dabas vai citi specifiski ierobežojumi” pieteikti vairāk kā 100ha lauksaimniecības zemes, tad platībai vis 100ha piemēro atbalsta likmes samazinājumu.  |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Aptuveni 5 000 „Bioloģiskā lauksaimniecība” atbalsta saņemšanas pretendentu;
2. Aptuveni 5 000 „Natura 2000 un Ūdens pamatdirektīvas maksājumi” atbalsta saņemšanas pretendentu.
3. Aptuveni 45 000 „Maksājumi apgabaliem, kuros ir dabas vai citi specifiski ierobežojumi”, atbalsta saņemšanas pretendentu.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta īstenošanas rezultātā tiks nodrošināta lauku attīstības platībatkarīgo maksājumu piešķiršana pretendentiem, kuri atbildīs atbalsta saņemšanas nosacījumiem, kas neradīs administratīvā sloga pieaugumu lauku attīstības platībatkarīgo maksājumu pretendentiem, jo pamatā tiek saglabāta iepriekšējā plānošanas perioda atbalsta administrēšanas pieeja. |
| 3. | Administratīvo izmaksu monetārs novērtējums. | Lai pieteiktos uz kādu no iepriekšminētajiem lauku attīstības platībatkarīgajiem atbalstiem nepieciešams aizpildīt Vienoto iesniegumu, saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Šis iesniegums ir Ministru kabineta 2015.gada 10.marta noteikumu Nr.126 ”Tiešo maksājumu piešķiršanas kārtība lauksaimniekiem” (turpmāk – noteikumi nr.126) 1.pielikums, un tā aizpildīšanas administratīvo izmaksu monetārs novērtējums ir ietverts šo noteikumu Nr.126 anotācijā, kas ir par pamatu arī šī noteikumu projekta atbalsta pasākumiem. **Līdz ar to šajā noteikumu projektā administratīvo izmaksu monetārais novērtējums nav iekļaujams.**  |
| 4. | Cita informācija | Nav |

**Anotācijas III, IV un V– projekts šo jomu neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Zemkopības ministrijas pārstāvji arī ir piedalījušies vairākos citos lauksaimnieku organizāciju, atsevišķu pašvaldību rīkotos pasākumos, informatīvos pasākumos konsultantiem, kuros tika sniegtas prezentācijas ar informāciju par sagaidāmajiem nosacījumiem un projekta būtību. Turklāt informācija par noteikumu projektu ir ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Noteikumu projekta sagatavošanas procesā ir notikušas konsultācijas un plašas diskusijas par jauno lauku attīstības platībatkarīgo atbalsta maksājumu pasākumiem un atbalsta piešķiršanas nosacījumiem ar pārstāvjiem no Lauksaimnieku organizāciju sadarbības padomes, Zemnieku saeimas, citām nozaru lauksaimnieku organizācijām, dabas aizsardzības organizācijām, nozaru ekspertiem, zinātniekiem, pētniekiem un konsultantiem. Pēc publicēšanas Zemkopības ministrijas mājas lapā ikvienam sabiedrības pārstāvim ir iespēja sniegt viedokli, iebildumus un priekšlikumus par izstrādāto noteikumu projektu. |
| 3. | Sabiedrības līdzdalības rezultāti | Zemkopības ministrijas noteikumu projekta izstrādes laikā konsultējās ar Lauku atbalsta dienestu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Valsts meža dienests, Dabas aizsardzības pārvalde, Valsts augu aizsardzības dienests, Lauksaimniecības datu centrs, Pārtikas un veterinārais dienests, Valsts SIA "Sertifikācijas un testēšanas centrs" un BIEDRĪBAS „Vides kvalitāte” SERTIFIKĀCIJAS INSTITŪCIJA „VIDES KVALITĀTE”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs J.Dūklavs

22.05.2015. 10:15

983

Bāra

67027398, Gunta.Bara@zm.gov.lv